
        dr. ing. Gheorghe Ciuhandu

REFERAT
Imobilul din Timisoara, str. Pastorilor nr. 1 nu a fost intabulat in Cartea Funciara pana in anul 2005 cand prin incheierea nr. 39648/16.11.2005 s-a admis cererea Primariei Municipiului Timisoara.

In anul 2003 prin cererea nr. D82003 – 004045/2003, S.C. DRUFEC CONS CF S.R.L. a solicitat inchirierea spatiului cu alta destinatie decat aceea de locuinta din Timisoara, str. Pastorilor nr. 1, folosit de catre S.C. DRUFEC CONS CF S.R.L.

Deoarece imobilul nu era intabulat in Cartea Funciara s-a hotarat intocmirea unei fise de calcul a despagubirilor pentru folosinta spatiului pentru S.C. DRUFEC CONS CF S.R.L., pana la clarificarea situatiei juridice a imobilului, respectiv intabularea in Cartea Funciara.

In anul 2004 prin cererea nr. D72004 – 5709/2004, S.C. DRUFEC CONS CF S.R.L. a solicitat intocmirea unui contract de inchiriere spatiul cu alta destinatie decat aceea de locuinta din Timisoara, str. Pastorilor nr. 1, folosit de catre S.C. DRUFEC CONS CF S.R.L. aratand ca foloseste spatiul de o perioada de peste 3 ani.

Dupa clarificarea situatiei juridice a imobilului, respectiv intabularea in Cartea Funciara s-a constat faptul ca in conformitate cu art. 123 din Legea nr. 215/2001 a administratiei publice locale, republicata, spatiul trebuie inchiriat prin licitatie publica, organizata in conditiile legii.

Pentru a se putea organiza licitatie publica am solicitat eliberarea si predarea spatiului la Primaria Municipiului Timisoara, S.C. DRUFEC CONS CF S.R.L. putand participa la licitatie in vederea inchirierii spatiului.


Incepand cu data de 01.10.2006 am sistat facturarea despagubirilor pentru folosinta spatiului calculate in baza fisei de calcul si am solicitat actionarea in instanta pentru evacuarea S.C. DRUFEC CONS CF S.R.L. din spatiu.


Serviciul Juridic prin adresa nr. SJ2009 – 756/04.03.2009 comunica faptul ca prin Sentinta Civila nr. 3143/12.03.2008, ramasa definitiva si irevocabila prin Decizia Civila nr. 254/R/17.06.2008 a fost admisa actiunea formulata de Conmsiliul Local al Municipiului Timisoara, s-a dispus evacuarea  S.C. DRUFEC CONS CF S.R.L. din imobilul din Timisoara, str. Pastorilor nr. 1cu obligarea noastra la plata sumei de 5013,5 lei cheltuieli de judecata.

In acelasi timp instanta a admis si cererea reconventionala a paratei de obligare a institutiei noastre la plata a 500.000 lei despagubiri si a constatat un drept de retentie in favoarea acesteia, pana la plata despagubirilor.

In sedinta din data de 16.06.2009 a Comisiei de analiză a spaţiilor cu altă destinaţie decât aceea de locuinţă situate în imobile proprietatea Municipiului Timişoara precum şi în proprietatea Statului Român în administrarea Consiliului Local al Municipiului Timişoara infiintata prin HCLMT nr. 351/29.07.2008 s-au analizat situatia spatiului din Timisoara, str. Pastorilor nr. 1 si sentintele mentionate anterior hotarandu-se sa proopunem Consiliului Local al Municipiului Timisoara un proiect de hotarare pentru imputernicirea Comisiei de negociere cu tertii pentru a negocia o perioada de folosire a spatiului din Timisoara, str. Pastorilor nr. 1, de catre S.C. DRUFEC CONS CF S.R.L. in schimbul renuntarii la sumele dispuse de instantele de judecata.


Avand in vedere cele prezentate:

PROPUNEM :


Aprobarea de catre  Consiliului Local al municipiului Timisoara a unui proiect de hotarare privind imputernicirea Comisiei de negociere cu tertii constituita prin Hotararea Consiliului Local al Municipiului Timisoara nr. 350/2008 sa negocieze o perioada de folosire a spatiului din Timisoara, str. Pastorilor nr. 1, de catre S.C. DRUFEC CONS CF S.R.L. in schimbul renuntarii acestora la sumele dispuse de instantele de judecata.

